<classify> ANKARA, UTURUKI MJUMBE maalumu wa Umoja waMataifa kuhusu haki za binadamu, Agnes Callamard, amesema uchunguzi aliofanyaumethibitisha mauaji ya mwandishi wa habari wa Saudi Arabia, Jamal Khashoggi, yalipangwana kutekelezwa na maofisa wa Saudia. Callamard ameitoa kauli hiyojuzi baada ya kumaliza ziara yake maalumu nchini Uturuki na anatarajiakuwasilisha ripoti yake katika Baraza la Haki za Binaadamu la Umoja wa Mataifa,Juni, mjini Geneva, Uswisi. Hata hivyo, uchunguzi wa Callamard na timu yakebado unaendelea. Ameongezakwa kusema Serikali ya Saudi Arabia ilihujumu juhudi za Uturuki kuchunguzamauaji ya Khashoggi, aliyeuawa Oktoba 2 mwaka jana ndani ya ubalozi mdogo waSaudia, mjini Istanbul. Aidha,ameuita uchunguzi wake kama hatua muhimu kuelekea kwenye ukweli na uwajibikaji.Amesema ushahidi uliokusanywa unaonesha wazi kuwa Khashoggi aliuawa kikatili namaofisa wa Saudia. Akiwanchini Uturuki katika uchunguzi huo huru, Callamard alikutana na mwendeshamashtaka mkuu wa nchi hiyo, mkuu wa idara ya usalama pamoja na mawaziri wamambo ya nje na sheria. Kwa upande wa Serikali yaUturuki, imetoa kauli kupitia Mkurugenzi wa Mawasiliano wa Ofisi ya Rais wa nchihiyo, Fahrettin Altun, amesema kukosekana kwa uwazi kutoka kwa maofisa waSaudia kunaleta wasiwasi mkubwa na kunaondoa uaminifu kwa maofisa hao. Altun amesema viongozi waSaudi Arabia wanapaswa kuwakabidhi nchini Uturuki wauaji wa Khashoggi, kamaushahidi wa kuonesha nia yao ya kuzingatia haki na kuongeza kuwa uchunguzi waUturuki katika mauaji hayo, unafanana na ule wa Umoja wa Mataifa. Wakati huo huo, wabunge waMarekani wametishia kuchukua hatua kali dhidi ya Saudi Arabia kuhusu mauaji yaKhashoggi, kutokana na taarifa mpya zinazoeleza kuwa mrithi wa kiti cha mfalmewa Saudia, Mohammed bin Salman, aliwahi kusema kuwa atatumia risasi dhidi yaKhashoggi, kama hatarejea nyumbani na kuachana na ukosoaji wake kwa Serikali. Taarifa hiyo imeripotiwajuzi kwenye gazeti la New York Times na kwamba, Bin Salman aliyatoa matamshihayo mwaka 2017 wakati akizungumza na msaidizi wake. Gazeti hilo limezinukuu durukutoka kwa maofisa wa sasa na wa zamani wa Marekani na wale wa mambo ya kigeniambao wanajua kuhusu taarifa hizo za kijasusi. Rais wa Marekani, DonaldTrump, jana alitarajia kukabiliwa na kizingiti hicho, ikiwa ni siku ya mwishoaliyopewa na Bunge la Marekani kueleza kama Bin Salman aliamuru mauaji yaKhashoggi. Kamati ya Bunge ya Uhusianowa Kigeni, iliipa Serikali ya Trump siku 120 kuanzia Oktoba mwaka jana hadiFebruari 8 mwaka huu, kueleza iwapo mwanamfalme huyo aliamuru mauaji yaKhashoggi na kumtaka achukue hatua dhidi yake.  <topic>: KIMATAIFA 